lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv es lv es lv sl lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Izmantojot viltotu “Luminor” internetbankas lapu, aprīlī iedzīvotājiem izkrāpti ap 20 000 eiro – ZZ.lv
Vārda dienas svin: Rodrigo, Rauls
andra.ozola@zz.lv - 29.04.2022 - 8:02
Izmantojot viltotu bankas “Luminor” internetbankas lapu, aprīlī Rīgas reģiona iedzīvotājiem izkrāpti ap 20 000 eiro, aģentūru LETA informēja Valsts policija.
Policijas rīcībā esošā informācija liecina, ka iedzīvotāji interneta pārlūkā “Google” meklējuši piekļuves saiti savai internetbankai un atvēruši “Google” reklāmu, kas ved uz viltus internetbanku.
Nepievēršot uzmanību, ka viltus internetbankas saite atšķiras no oriģinālās, iedzīvotāji ir ievadījuši savus kartes datus un PIN kodus, kā rezultātā šī informācija nonākusi krāpnieku rīcībā.
Valsts policijas Rīgas Latgales iecirknī 13.aprīlī saņemts iesniegums no kādas 1990.gadā dzimušas sievietes, kura interneta vietnē www.imbing.com ar uzrakstu “Luminor-Homepage-imbing.com” ievadīja savus personas datus un internetbankas paroles, apstiprinot pieprasījumu ar Smart-ID.
Saturs turpināsies pēc reklāmas.
Pēc tam iepriekš minētajā interneta portālā parādījās uzraksts “Aizdomīgs darījums – karte bloķēta” un mobilajā tālrunī saņemta īsziņa no oficiālā “Luminor” bankas numura, ka bankas karte ir pievienota “Google Pay”.
Ievadot īsziņā saņemto kodu, ar kuru it kā varot atbloķēt internetbankas kontu, saņemta ziņa, ka jāuzgaida apmēram 30 minūtes. Tā rezultātā no cietušās bankas konta rezervēti naudas līdzekļi par kopējo summu 3656 eiro uz svešas personas vārda. Šajā gadījumā cietusī gan ātri sazinājās ar bankas darbiniekiem, kā rezultātā zaudējums nav nodarīts.
Vienlaikus ne visiem iedzīvotājiem ir izdevies atgūt savu naudu. Jau minētajā policijas iecirknī 20.aprīlī saņemts iesniegums no 1961.gadā dzimušas sievietes, kura arī caur “Google” meklētāju bija uzgājusi viltus internetbankas lapu un tajā autorizējusies, apstiprinot pieprasījumu ar Smart-ID. Tādējādi no sievietes bankas konta krāpnieki noņēmuši 3644 eiro.
Saturs turpināsies pēc reklāmas.
Rīgas Zemgales iecirknī 11.aprīlī saņemts iesniegums no 1987.gadā dzimušas sievietes, kurai pagaidām nenoskaidrotos apstākļos no “Luminor” bankas konta noņemti 3096 eiro, kas pārskaitīti uz ārvalsts bankas kontu. Savukārt 25.aprīlī Rīgas Ziemeļu iecirknī saņemts iesniegums no personas par 3500 eiro izkrāpšanu.
Tāpat līdzīgi iesniegumi par mazāku summu izkrāpšanu saņemti citos iecirkņos.
Valsts policija aicina iedzīvotājus būt uzmanīgiem un pirms savu personīgo datu un PIN kodu ievadīšanas internetbankas mājaslapā, vienmēr pārliecināties par tās patiesumu, pievēršot uzmanību vai saites nosaukums pilnībā atbilst oriģinālajai lapai. Gadījumā, ja ir aizdomas par krāpšanu, vispirms nekavējoties jāsazinās ar savu banku, pēc tam – jāvēršas ar iesniegumu tuvākajā Valsts policijas iecirknī.
Saturs turpināsies pēc reklāmas.
Policija atgādina, ka joprojām ir aktuāli arī citi starptautiski krāpšanas veidi – piedāvāšana ieguldīt naudu apšaubāmās finanšu platformās, krāpšanas, izmantojot uzņēmumu “DPD Latvija” un “Omniva” logo, telefonkrāpšanas, uzdodoties par banku darbiniekiem, un krāpšanas ar e-pastu starpniecību.
Asā hronika Policijas ziņas
Par mātes slepkavību sievietei draud mūža ieslodzījums
Konstatē, ka uz viņa vārda noformēts telefons
Valsts policija aicina informēt par attēlā redzamo sievieti
Mēģinās panākt kriminālprocesa ierosināšanu pret pusaudzi, kura Jelgavā piekāva jaunāku meiteni
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.